# Universidade da Integração Internacional da Lusofonia Afro-Brasileira

| Universidade da Integração Internacional da Lusofonia Afro-Brasileira |
| --- |
|  |
| Kampuso Palmares |
| **federal university (en)  multicampus university (en)**  |
| Informoj |
| fondodato | 20-a de julio 2010 |
| Situo |
| Geografia situo | 4° 13′ 22″ S, 38° 43′ 29″ U (mapo)-4.2228194444444-38.724788888889
 |
| lando | Brazilo |
| urbo | Redenção |
| retejo | Oficiala retpaĝaro [+] |
| filioj |
| * Universidade da Integração Internacional da Lusofonia Afro-Brasileira Campus dos Malês (en)

vd |
|

|  |
| --- |
| Universidade da Integração Internacional da Lusofonia Afro-Brasileira (Cearao)DEC |

 |
|
Universidade da Integração Internacional da Lusofonia Afro-Brasileira |
|  |

La **Universitato por Internacia Integriĝo de Afro-Brazila Luzofonio** (portugale *Universidade da Integração Internacional da Lusofonia Afro-Brasileira*, akronime **UNILAB**) estas publika federacia universitato situanta en Redenção, Cearao, Brazilo. La situo estis elektita ĉar Redenção estis la unua urbo de Brazilo kiu aboliciis sklavecon (vidu d:Q2649877). La ĉefaj studfakoj ofertitaj estas ĉefe en areoj de reciproka intereso inter la landoj de la Komunumo de Portugallingvaj Landoj. Tio inkluzivas Brazilon, Angolon, Kabo-Verdon, Gvineon Bisaŭan, Sao-Tomeon kaj Principeon, Mozambikon, Portugalion kaj Orientan Timoron. Engaĝiĝinta al internacia integriĝo, la universitato rezervas 50% de siaj lokoj por internaciaj studentoj el ĉi tiuj landoj.

Unilab celas afrikajn landojn, precipe la PALOP (portugallingvaj afrikaj landoj ), sed ankaŭ inkluzivas Orientan Timoron kaj Makaon. Ĝia politik-pedagogia projekto estas noviga, kiel ankaŭ tiu de Universidade Federal da Integração Latino-americana (Unila), celante internacian integriĝon.

Ĝi estas unu el la tri Federaciaj Universitatoj de la subŝtato Cearao, kune kun la Federacia Universitato de Ceará (UFC) kaj la Federacia Universitato de Cariri (UFCA).

La Komitato pri Edukado kaj Kulturo de la Brazila Ĉambro de Deputitoj aprobis la Leĝprojekton 3891/08 de la 13-a de marto 2009, kiu oficiale establis la universitaton. Ĝia ĉefa celo estas trejni homajn rimedojn por antaŭenigi integriĝon inter Brazilo kaj aliaj landoj kun la portugala kiel oficiala lingvo.

Laŭ Paulo Speller, la prezidanto de la komisiono kiu respondecis pri kreado de la universitato, "en la unua jaro (2010) la universitato havis ĉirkaŭ 350 studentojn el 8 landoj. Entute la universitato eble havos pli ol 10.000 studentojn kiam ĝi estos plene strukturita."

UNILAB nuntempe havas kvar kampusojn: la Liberdade-kampuso en Redenção, la Auroras-kampuso ankaŭ en Redenção, la Palmares-kampuso en Acarapé kaj la Malís-kampuso en São Francisco do Conde.

Kampuso Liberdade
## Ĉeffakoj

* Agronomio
* Antropologio
* Biologiaj Sciencoj
* Kemio
* Komputila Inĝenierarto
* Energia Inĝenierarto
* Anglalingvo
* Nutraĵa Inĝenierarto
* Historio
* Homstudoj
* Internaciaj Rilatoj
* Matematiko
* Flegado
* Pedagogio
* Apoteko
* Fiziko
* Portugala
* Publika Administrado
* Sociaj Sciencoj
* Socia Servo
* Sociologio

## Esperanto

* Paulo Silas tie ofertis Esperanto-kursojn ekde la komenco de la 2010-aj jaroj ĝis lia bedaŭrinda suicido en oktobro 2017.

## Notoj kaj referencoj

## Eksteraj ligiloj

* Oficiala retejo